钦定古今图书集成/明伦汇编/氏族典/第350卷 > 《廖用贤尚友录》 > 牛伟
## 钦定古今图书集成/明伦汇编/氏族典/第350卷 > 《廖用贤尚友录》 > 牛伟

按《万姓统谱》：“伟，山东东平州人。由监生成化十一年
任邯郸县丞。以廉介自持，有才干，勤职业，掌马驿，刍
牧有法，孳息蕃盛，甲于他邑。民有馈遗者，力辞不受，
而煦育惠爱，日下于闾阎。历任九载，恪守官箴，终始
不渝。以疾卒于官。民感德，为立祠。”